**Pekmez od drena bez termičke obrade**

Prvo treba ići u šumu i nabrati dren. Vi ga možete imati u Vašoj bašti kupovinom sadnica drena u MAVM Rasadniku. Zatim treba odvojiti koštice pasiranjem. A sad tek dolazi ono pravo! Koliko drena, toliko šećera i sve to mešati da postane jednolična masa. Ali bez te muke nema pekmeza. I to kakvog! ***Pekmeza bez termičke obrade*** u kojem su sačuvane sve biološko-dijetetske vrednosti voća: vitamini, mineralne materije i oligoelementi, enzimi, organske kiseline, prirodni antioksidanti, fitohemijska jedinjenja, biljna vlakna i aromatična jedinjenja.

**Sok od drenjina**

U lonac sipati 3 l vode i staviti da provri. Drenjine oprati, i dodati provreloj vodi. Kuvati 20 min. pomeriti s ringle, ostaviti da se ohladi i ispasirati ih (tečnost ne bacati). Drenjine tj. masu koja ostane u presi, ili gazi, naliti s ostatkom vode, vratiti na ringlu i još 15 min. i kuvati.

Ostaviti da se ohladi i ponovo ispasirati. Pomešati obe tečnosti, dodati šećer i na smanjenoj temperaturi, uz mešanje sačekati da se šećer rastopi. Pojačati temperaturu i kuvati još 10 min. Flaše oprati, sterilisati i u njih sipati još vruć sok . Zatvoriti hermetičkim zatvaračima i ostavi do upotrebe.

P. S. Kada se flaša otvori, držati je u frižideru. Sok u otvorenoj flaši (onaj koji se upotrebljava) može dve nedelje da stoji a da se ne pokvari. Zato je najbolje puniti male flaše. Sok se rastvara običnom ili kiselom vodom.

**Čaj (kod proliva, katara i krvarenja)**

Od 5 do 10 grama usitnjene kore drena kuvati oko pola sata u 2dl vode na laganoj vatri, poklopiti i nakon pola sata procediti.

Može se piti po 2-3 šoljice na dan, prema potrebi, a naručito je delotvoran kod proliva, katara i krvarenja

Napomena: Čaj se može pripremiti i od jedne čajne kašičice suvog cveta ili isto toliko suvih listova

**Drenom protiv dijareje**

Slatko ili kompot od drenjina pomoći će vam protiv dijareje. Ako uz poremećaj creva sa dijarejom ili dizenterijom imate i groznicu, onda se može upotrebiti kao sredstvo za zatvaranje i kora od drena za čaj (u dozi 5-10 grama na šolju vode).